《鸡头关》
清代·马维翰

雄关昂然来，下插溪谷黑。肖形呼鸡头，离立矫凤翼。

是日山出呼，蒸雨洒未息。碎石踏更危，古栈泞逾仄。

一线蚁夤缘，七盘磨葡匐。草树童不毛，人畜战无力。

焉计千丈强，但觉四山直。县厓愧老僧，置屋自胸臆。

作者简介：（1693—1740）清浙江海盐人，字默临，又字墨麟，号侣仙。康熙六十年进士。雍正间从部郎擢四川建昌道，忤总督，诬以过失，解职入都质审。乾隆帝即位，授江南常镇道。诗文精悍，以纵横排奡为长。有《墨麟诗集》、《旧雨集》。